Babelscape/SREDFM huggingface dataset:
Ψαραετός της Μαδαγασκάρης

Ο Ψαραετός της Μαδαγασκάρης ή Θαλασσαετός της Μαδαγασκάρης είναι ένα αρπακτικό πτηνό της οικογένειας των Αετιδών. Αυτός ο αετός ζεί σε ξηρά δάση φυλλοβόλων της ανατολικής Μαδαγασκάρης. Είναι ένας μεσαίου μεγέθους (60-66 εκατοστά) θαλασσαετός με άνοιγμα φτερών 165-180 εκατοστών. Το σώμα του και τα φτερά του έχουν ένα σκούρο καφέ χρώμα, το κεφάλι του είναι ανοιχτού καφέ χρώματος και η ουρά του λευκή. Έχει μαυριδερό ράμφος με ανοιχτόχρωμη βάση και γκρι πόδια. Τα αρσενικά ζυγίζουν 2,2 με 2,6 κιλά ενώ τα θηλυκά είναι ελαφρός βαρύτερα με βάρος 2,8 με 3,5 κιλά.

Ο κοντινότερος συγγενής του είναι ο Αφρικανικός ψαραετός, "Haliaeetus vocifer". Σε αντίθεση με άλλα είδη ψαραετών που έχουν λευκό κεφάλι ο ψαραετός της Μαδαγασκάρης έχει καφέ κεφάλι. 

Αυτό το είδος είναι ενδημικό στην Μαδαγασκάρη όπου επιβιώνει σε μικρούς αριθμούς κατά μήκος της δυτικής ακτής. Απειλείται κυρίως από την αποψίλωση των δασών, την διάβρωση του εδάφους και την καταστροφή των υδροβιότοπων για κατασκευή ορυζώνων. Επίσης ανταγωνίζεται με τους ανθρώπους για τα αποθέματα ψαριών.
Boeing Model 40

Το Boeing Model 40 ήταν ένα ταχυδρομικό αεροπλάνο των Ηνωμένων Πολιτειών στη δεκαετία του 1920. Ήταν ένα μονοκινητήριο διπλάνο που χρησιμοποιούνταν ευρέως για αεροπορική αποστολή υπηρεσιών στις Ηνωμένες Πολιτείες στη δεκαετία του 1920 και του '30, κυρίως από τις αεροπορικές εταιρείες που αργότερα έγιναν μέρος της United Airlines. Ήταν το πρώτο αεροσκάφος που κατασκευάστηκε από την εταιρεία Boeing για τη μεταφορά επιβατών.
Χίβα

Η Χίβα (ουζμπεκικά: Xiva, περσικά: خیوه / Khiveh, ρωσικά: Хива) είναι πόλη του Ουζμπεκιστάν, με περίπου 50.000 κατοίκους. Βρίσκεται στην επαρχία Χοράζμ (Χωρεσμία). Είναι η πρώην πρωτεύουσα της Χωρεσμίας και του ιστορικού Χανάτου της Χίβας. Τα εσωτερικά τείχη της πόλης (Ίτσαν Κάλα) ήταν η πρώτη περιοχή στο Ουζμπεκιστάν που έγινε μνημείο παγκόσμιας κληρονομιάς της UNESCO, το 1991.
Τελικός Κυπέλλου Αγγλίας 2013

Ο Τελικός Κυπέλλου Αγγλίας 2013 διεξήχθη στις 11 Μαΐου στο Στάδιο Γουέμπλεϊ στο Λονδίνου μεταξύ της Γουίγκαν Αθλέτικ και της Μάντσεστερ Σίτι. Ήταν ο 132ος τελικός της αρχαιότερης ποδοσφαιρικής διοργάνωσης στον κόσμο.Ο αγώνας έληξε με σκορ 1-0 υπέρ της Γουίγκαν Αθλέτικ η οποία κατέκτησε το τρόπαιο για πρώτη φορά στην ιστορία της. Διαιτητής του αγώνα ήταν ο Αντρέ Μάρινερ.
Φαμπιάν Φαρνόλ

Ο Φαμπιάν Φαρνόλ (γεννημένος στις 2 Μαΐου 1985 στο Μπορντό της Γαλλίας) είναι διεθνής ποδοσφαιριστής από το Μπενίν ο οποίος αγωνίζεται ως τερματοφύλακας για λογαριασμό της Κλερμόν Φουτ.
Χανάτο της Χίβας

Το Χανάτο της Χίβας (περσικά: خانات خیوه, ουζμπεκικά: خیوه خانلیگی) ήταν ουζμπεκικό (με μογγολικής καταγωγής άρχουσα τάξη) κράτος που υπήρχε στην ιστορική περιοχή της Χωρεσμίας από το 1511 ώς το 1920, εκτός από μια εξαετή περίοδο περσικής κατοχής υπό το Ναντίρ Σαχ, τα έτη 1740-1746. Οι χάνοι που κυβέρνησαν το χανάτο, ήταν απόγονοι του Σιμπάν, πέμπτου γιου του Γιότσι και εγγονού του Τζένγκις Χαν. Το χανάτο βρισκόταν στις αρδεύσιμες πεδιάδες που βρίσκονται στον κάτω ρου του Αμού Ντάρια, νότια της Αράλης, με πρωτεύουσά του την πόλη Χίβα. Κάλυπτε το σημερινό δυτικό Ουζμπεκιστάν, νοτιοδυτικό Καζακστάν και ένα μεγάλο τμήμα του Τουρκμενιστάν, πριν τη ρωσική εισβολή στην περιοχή κατά το δεύτερο μισό του 19ου αιώνα.

Το 1873, το Χανάτο της Χίβας μειώθηκε αισθητά σε μέγεθος και έγινε ρωσικό προτεκτοράτο. Μετά τη ρωσική επανάσταση του 1917, σημειώθηκε και στη Χίβα επανάσταση και το 1920 το Χανάτο αντικαταστάθηκε από τη Σοβιετική Λαϊκή Δημοκρατία της Χωρεσμίας. Το 1924, η περιοχή ενσωματώθηκε επίσημα στη Σοβιετική Ένωση αποτελώντας σοβιετική σοσιαλιστική δημοκρατία και μετά τη διάλυση της τελευταίας μοιράστηκε μεταξύ των κρατών Ουζμπεκιστάν, Τουρκμενιστάν και Καζακστάν.
Κατηγορία:Ιστορία του Ουζμπεκιστάν
Κατηγορία:Ιστορία του Καζακστάν
Κατηγορία:Ιστορία του Τουρκμενιστάν
Κατηγορία:Ιστορία της Ρωσίας
Κατηγορία:Πρώην κράτη της Ασίας
Κατηγορία:Χανάτα
Κατηγορία:Πρώην μοναρχίες της Ασίας
Κατηγορία:Τουρκικά κράτη
Εμιράτο της Μπουχάρας

Το Εμιράτο της Μπουχάρας (περσικά: امارت بخارا) ήταν κράτος της Κεντρικής Ασίας, από το 1785 έως το 1920. Αποτελούσε στην ουσία το διάδοχο κράτος του Χανάτου της Μπουχάρας (1500-1785). Καταλάμβανε την περιοχή μεταξύ των ποταμών Αμού Ντάρια και Συρ Ντάρια, γνωστή παλαιότερα ως Υπερωξιανή. H καρδιά του εμιράτου βρισκόταν στην περιοχή κατά μήκος του κάτω ρου του ποταμού Ζαραφσάν, παραπόταμου του Αμού Ντάρια, ενώ αστικά κέντρα του ήταν οι αρχαίες πόλεις της Σαμαρκάνδης και η πρωτεύουσα Μπουχάρα. Στα δυτικά του, στη Χωρεσμία, βρισκόταν το Χανάτο της Χίβας, και στα ανατολικά του, στην κοιλάδα Φεργκάνα, το Χανάτο της Κοκάνδης. Σήμερα τα πάλαι ποτέ εδάφη του αποτελούν τμήμα του κράτους του Ουζμπεκιστάν.

Κατηγορία:Πρώην κράτη της Ασίας
Κατηγορία:Ιστορία του Ουζμπεκιστάν
Κατηγορία:Ιστορία του Τατζικιστάν
Κατηγορία:Πρώην εμιράτα
Εμανουέλ Ιμορού

Ο Εμανουέλ Ιμορού, γεννημένος στις 16 Σεπτεμβρίου 1988 στην Μπουρζ, είναι διεθνής ποδοσφαιριστής από το Μπενίν ο οποίος αγωνίζεται στην θέση του αριστερού μπακ. Αποκτήθηκε από την Κλερμόν Φουτ στις 5 Ιουλίου 2012.
Χαλικοκυλιστής

Ο Χαλικοκυλιστής είναι παρυδάτιο καλοβατικό πτηνό της οικογενείας των Σκολοπακιδών, που απαντά και στον ελλαδικό χώρο. Η επιστημονική ονομασία του είδους είναι "Arenaria interpres" και περιλαμβάνει 2 υποείδη.

Στην Ελλάδα απαντά το υποείδος "Arenaria interpres interpres" (Linnaeus, 1758).
Ελληνικός Ποιμενικός

Ο Ελληνικός Ποιμενικός ("Greek Shepherd") είναι φυλή σκύλου ποιμενικών καθηκόντων (φύλαξης κοπαδιών) που κατάγεται από την Ελλάδα.
Γερμανικός Μολοσσός

Ο Γερμανικός Μολοσσός είναι γερμανική φυλή κατοικίδιου σκύλου, γνωστή ιδίως για το μεγάλο μέγεθος της και τον ξεχωριστό χαρακτήρα της.
Μπεντ Κρίστενσεν

Ο Μπεντ Κρίστενσεν Άρενσε (γεννημένος στην Κοπεγχάγη στις 4 Ιανουαρίου 1967) είναι Δανός πρώην διεθνής ποδοσφαιριστής και νυν προπονητής. Έχει αγωνιστεί στα πρωταθλήματα της Δανίας, της Ελβετίας, της Γερμανίας, της Ελλάδας, της Ισπανίας και της Τουρκίας.
Ασπροσαύριδο

Το Ασπροσαύριδο, Trachurus mediterraneus είναι ψάρι της οικογένειας των καραγκιδών. Το ασπροσαύριδο ζει στον Ατλαντικό Ωκεανό, από τον Βισκαϊκό κόλπο μέχρι την Μαυριτανία συμπεριλαμβανομένης της Μεσογείου. Στην Μαύρη Θάλασσα και την Θάλασσα του Μαρμαρά ζει το υποείδος Trachurus mediterraneus ponticus. Είναι βενθοπελαγικό ψάρι με μέγεθος μέχρι 60 εκατοστά. Έχει εμπορική αξία.

Συνήθως συναντάται σε μεγέθη 7-25 εκατοστών στα Ελληνικά νερά.Ειναι ψάρι που συναντάται κυρίως στην ανοιχτή θάλασσα και σπανιότερα κοντά στην ακτή . Κολυμπούν μέχρι βάθη των 200 μέτρων . Τρέφονται με μικρές γαρίδες,αθερίνες και μικρούς γαύρους .

Κύρια μέθοδος αλιευσεις του από σκάφος είναι το τσαπαρίβκαι σπανιώτερα η ελαφριά συρτή αφρού ,ενώ από την ακτή αλιεύεται σχεδόν αποκλειστικά με την τεχνική του lrf και σπανιότερα με casting,πεταχτάρι η εγγλέζικο.
Αποτελεί εξαιρετικό δόλωμα για συρτή ανοιχτής θαλάσσης. 
Αποτελεί αγαπημένη τροφή μεγάλων πελαγίσιων θηρευτών όπως των μαγιάτικων και των τόνων .
Είναι ψάρι βρώσιμο και εξαιραιτικος μεζές, αφού πρώτα τηγανιστεί.
Βαρθολομαίος Κονταρίνι

Ο Βαρθολομαίος Κονταρίνι "(ιταλικά : Bartolomeo Contarini)" ήταν Βενετός έμπορος ο οποίος παντρεύτηκε την Κιάρα Ζόρζι κι έγινε Δούκας των Αθηνών, ως αντιβασιλέας του ανήλικου γιου της, Φραγκίσκου Α΄ Ατσαγιόλι.

Ήταν γιος του φρούραρχου του Ναύπλιου Πριάμου Κονταρίνι. Πηγαίνοντας στην Αθήνα για επαγγελματικές υποχρεώσεις γνωρίζει την Κιάρα και παντρεύονται το 1453, λόγω όμως του ότι ήταν ήδη παντρεμένος δολοφόνησε πρώτα τη νόμιμη σύζυγο του. Οι κάτοικοι της Αθήνας δεν εμπιστεύονταν τους δύο αντιβασιλείς, και λόγω της δολοφονίας της πρώην συζύγου του Βαρθολομαίου και φοβούμενοι για την ζωή του νόμιμου διαδόχου Φραγκίσκου, κάλεσαν τον Οθωμανό σουλτάνο Μουράτ Β΄ να επέμβει. Ο Μουράτ πήρε στην Αδριανούπολη υπό την προστασία του τον Φραγκίσκο κι αναγνώρισε δούκα τον Φραγκίσκο Β΄ ο οποίος το πρώτο που έκανε ήταν να φυλακίσει την Κιάρα στα Μέγαρα και να την δολοφονήσει. Ο Κονταρίνι διαμαρτυρήθηκε στον Σουλτάνο ο οποίος κατέλαβε το Δουκάτο και το προσάρτησε οριστικά στην Οθωμανική επικράτεια.
Ο μεγάλος διχασμός

Ο μεγάλος διχασμός είναι ελληνική δραματική ταινία του 1968, σε σκηνοθεσία Γρηγόρη Γρηγορίου.
Η ώρα της οργής

Το Η ώρα της οργής είναι ελληνική δραματική ταινία του 1968, σε σκηνοθεσία Γρηγόρη Γρηγορίου. Το σενάριο γράφτηκε από τον Χριστόφορο Ζήκα. Η παραγωγή έγινε από την Περισσός Φιλμ και πρωταγωνιστούν οι Ελένη Ανουσάκη και Γιώργος Τζώρτζης.
Φραγκίσκος Β΄ Ατσαγιόλι

Ο Φραγκίσκος Β΄ Ατσαγιόλι (; - Αθήνα 1460), γνωστός και ως Φράνκο "(Ιταλικά : Francesco Acciaioli)", ήταν ο τελευταίος Δούκας των Αθηνών από το 1455 έως το 1458. Ήταν γιος του Αντώνιου Β΄ Ατσαγιόλι και καταγόταν από τη γνωστή οικογένεια Ατσαγιόλι εμπόρων της Φλωρεντίας.

Ανέλαβε δούκας το 1455 μετά από επέμβαση του Οθωμανού σουλτάνου Μουράτ Β΄, που στην ουσία τον επέβαλε στον θρόνο. Ο Φραγκίσκος Β' συνέλαβε τη θεία του και προηγούμενη δούκισσα Κιάρα Ζόρζι στα Μέγαρα και τη δολοφόνησε. Η πράξη του αυτή ανάγκασε τον Μουράτ Β΄ να επέμβει πάλι, στέλνοντας στρατό να καταλάβει το Δουκάτο. Ο Φραγκίσκος Α', μετά από δύο χρόνια πολιορκίας κατά την οποία ήταν κλεισμένος στην Ακρόπολη, παραδόθηκε. Ο Μουράτ Β' κατέλυσε το δουκάτο και έδωσε στον Φραγκίσκο Β τη Βαρωνία της Θήβας, με τον όρο να είναι υποτελής του. Το 1460, έπειτα από εντολή του Μουράτ Β΄, δολοφονήθηκε από τον Ζαγανό Πασά.
Γήπεδο Θεόδωρος Κολοκοτρώνης

Το Γήπεδο Θεόδωρος Κολοκοτρώνης είναι ένα ποδοσφαιρικό στάδιο στην Τρίπολη της Αρκαδίας στην Πελοπόννησο, χωρητικότητας 7.416 θέσεων και αποτελεί την έδρα της ποδοσφαιρικής ομάδας του Αστέρα Τρίπολης.
Ευρωπαϊκή Συνομοσπονδία Πετοσφαίρισης

Η Ευρωπαϊκή Συνομοσπονδία Πετοσφαίρισης (γαλλικά: "Confédération Européenne de Volleyball", CEV) είναι η υπεύθυνη αρχή για το άθλημα της πετοσφαίρισης στην Ευρώπη. Ιδρύθηκε στις 21 Οκτωβρίου του 1963, αν και το άθλημα ήταν ήδη δημοφιλές στην Ευρώπη αρκετά χρόνια νωρίτερα. Η έδρα της είναι στη πόλη του Λουξεμβούργου, στο Λουξεμβούργο.
Dosed

Το Dosed είναι ένα τραγούδι από τους Red Hot Chili Peppers που κυκλοφόρησε ως promotional single σε ΗΠΑ και Καναδά αποκλειστικά. Έφτασε στο # 13 του U.S. Modern Rock Tracks το 2003. To τραγούδι περιέχει 4 κιθάρες και η κάθε μία από αυτές παίζει διαφορετικό riff. Κρατάει 5 λεπτά και 11 δευτερόλεπτα και είναι το τρίτο μεγαλύτερο κομμάτι του By the Way. Στο ρεφρέν ο Anthony Kiedis και o John Frusciante τραγουδάνε μαζί σε αρμονία.

Δε γυρίστηκε ποτέ βίντεο κλιπ και το τραγούδι δεν είχε ποτέ εκτελεστεί live πριν την περιοδεία για το « The Getaway », όπου ερμηνεύτηκε για πρώτη φορά.
Rocka Rolla

Rocka Rolla είναι ο τίτλος του πρώτου δίσκου του χέβι μέταλ συγκροτήματος Judas Priest, ο οποίος κυκλοφόρησε μέσω της "Gull Records" τo 1974.
Ο δίσκος επανακυκλοφόρησε σε μορφή CD από την "Repertoire" στις 19 Αυγούστου 2003.
Ντάνα Ντραγκομίρ

Η Ντάνα Ντραγκομίρ ("Dana Dragomir", γενν. Βουκουρέστι 1964), είναι διακεκριμένη Ρουμάνα φλαουτίστρια καλλιτέχνις με πολλές εκδόσεις δισκογραφικής παρουσίας στον διεθνή μουσικό χώρο. Συνεργάστηκε με τον επίσης Ρουμάνο συνθέτη Γκεόργκε Ζαμφίρ και ειδικεύθηκε στην χρήση της πολυκάλαμης σύριγγος (Pan flute) των 25, 28 ακόμα και 30 αυλών. Τα τελευταία χρόνια ζει στη Σουηδία, μετά τη συνεργασία της με το γνωστό σουηδικό συγκρότημα ABBA.
Σταύρος Νάλλης

Ο Σταύρος Νάλλης ή Νάλης, ήταν σημαντικός Έλληνας Μακεδονομάχος και ιατρός από τη Γραδέσνιτσα Μοριχόβου.
Πέτρος Ρούσος

Ο Πέτρος Ρούσος (πραγματικό όνομα Πέτρος Πολυχρονίδης, 1908 — 30 Ιουλίου 1992) ήταν Έλληνας δημοσιογράφος και πολιτικός, ηγετικό στέλεχος του ΚΚΕ και διευθυντής του «Ριζοσπάστη». Κατά τη διάρκεια του εμφυλίου πολέμου, ανέλαβε το Υπουργείο Εξωτερικών στην Προσωρινή Δημοκρατική Κυβέρνηση (ΠΔΚ).
Βασίλης Τσαμπρόπουλος

Ο Βασίλης Τσαμπρόπουλος (Αθήνα, 7 Φεβρουαρίου 1967) είναι Έλληνας πιανίστας, συνθέτης και αρχιμουσικός. Κινείται ανάμεσα στην κλασική μουσική ως εκτελεστής, τη σύγχρονη μορφή της σύνθεσης και του αυτό σχεδιασμού, τη διεύθυνση ορχήστρας και τη βυζαντινή μουσική. Οι διακρίσεις του σε διαγωνισμούς πιάνου, αλλά και οι σπουδές του σε μεγάλα μουσικά ιδρύματα, όπως η Juilliard της Νέας Υόρκης, του άνοιξαν το δρόμο της μετέπειτα καριέρας του, από τα παιδικά του χρόνια.
Δημοτικό Στάδιο Φυλής

Το Δημοτικό Στάδιο Φυλής είναι ένα πολλαπλών χρήσεων γήπεδο στη Φυλή της Αττικής και χρησιμοποιείται για ποδοσφαιρικούς αγώνες. Αποτελεί την έδρα της ομάδας του Θρασύβουλου. Το γήπεδο έχει χωρητικότητα 3.142 θέσεις, ενώ επίσης διαθέτει και 8 λωρίδες στίβου γύρω από τον αγωνιστικό χώρο.
Δημοτικό Γήπεδο Ταύρου «Σπύρος Γιαλαμπίδης»

Το Δημοτικό Γήπεδο Ταύρου «Σπύρος Γιαλαμπίδης» είναι ποδοσφαιρικό γήπεδο στον Ταύρο και είναι έδρα του Φωστήρα Ταύρου.
Ανόβ της Αρμενίας

Ο Ανόβ της Αρμενίας ήταν πρίγκηπας της βασιλικής οικογένειας των Αρσακιδών της Αρμενίας που έζησε τον 4ο αιώνα. Μεγαλύτερος γιος του βασιλιά της Αρμενίας Αρσάκη Β' (350 - 368) από άγνωστη μητέρα και εγγονός του βασιλιά Τιράν (339 - 350). Πληροφορίες γι'αυτόν έχουμε από τον Αρμένιο ιστορικό του 5ου αιώνα Φαύστο του Βυζαντίου. Ο Ανόμπ αν και μεγαλύτερος γιος του Αρσάκη δεν τον διαδέχθηκε στον θρόνο επειδή ήταν νόθος διάδοχος ήταν ο μικρότερος αδελφός του Πάπ της Αρμενίας, ο Ανόβ θα παντρευτεί μια άσημη γυναίκα με την οποία θα αποκτήσει γιό τον Βαρασδάτη ο οποίος θα γίνει βασιλιάς της Αρμενίας (374 - 378) όταν διαδεχθεί τον θείο του Παπ.
Μαυρότρυγγας

Ο Μαυρότρυγγας είναι παρυδάτιο καλοβατικό πτηνό της οικογενείας των Σκολοπακιδών, που απαντά και στον ελλαδικό χώρο. Η επιστημονική ονομασία του είδους είναι "Tringa erythropus" και δεν περιλαμβάνει υποείδη.
Can't Stop

Το Can't Stop είναι το τρίτο single από το άλμπουμ By the Way των Red Hot Chili Peppers. To Can't Stop θυμίζει ρυθμικά τα πρώτα τραγούδια της μπάντας αλλά με πρόοδο στη μελωδία και τους στίχους. Το τραγούδι έφτασε στο # 1 του Billboard Modern Rock Tracks και στο # 57 του Billboard Hot 100. Παρά την επιτυχία του το τραγούδι δεν συμπεριλήφθηκε στο Greatest Hits του 2003. Το τραγούδι μπορεί να παιχτεί στο Guitar Hero On Tour: Decades.

Το βίντεο κλιπ γυρίστηκε από τον Μαρκ Ρόμανεκ.
Τραϊανός Νάλλης

Ο Τραϊανός Νάλλης ή Δημητρίου, ήταν σημαντικός Έλληνας πρόκριτος της Πελαγονίας και πολιτικός από τη Γραδέσνιτσα Μοριχόβου.
Ψευδοσουάνοι

Ψευδοσουάνοι (γαλλ. faux chouans) ή αντισουάνοι (contre-chouans) ήταν ψευδώνυμο που είχε δοθεί σε ληστές, αβράκωτους ή δημοκρατικούς που μεταμφιέζονταν σε Σουάνους, στη διάρκεια της Εξέγερσης των Σουάνων, κατά την Γαλλική Επανάσταση.
The Beat Club Sessions

Το The Beat Club Sessions είναι ζωντανά ηχογραφημένο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Σεπτέμβριο του 2010 μέσω της δισκογραφικής εταιρείας "Eagle Records".
Οι ηχογραφήσεις οι οποίες περιλαμβάνονται στο συγκεκριμένο άλμπουμ προέρχονται από τρεις διαφορετικές εμφανίσεις του Γκάλαχερ για το γερμανικό τηλεοπτικό πρόγραμμα "Beat Club", από το Μάιο του 1971 μέχρι τον Ιούνιο του 1972. Η πρώτη εμφάνιση του καλλιτέχνη στη συγκεκριμένη εκπομπή είχε γίνει με το προηγούμενο συγκρότημα του, τους Taste το 1970, αλλά δεν υπάρχουν τραγούδια από εκείνη την εμφάνιση στο δίσκο, αλλά από τις επόμενες τρεις τις οποίες πραγματοποίησε με το προσωπικό του σχήμα.
Τα κομμάτια τα οποία υπάρχουν στη συγκεκριμένη κυκλοφορία είναι κατά βάση συνθέσεις του Γκάλαχερ, ενώ υπάρχουν και διασκευές στα τραγούδια ""Messin' with the Kid" του Τζούνιορ Γουέλς και "Toredown"" του Σόνι Τόμπσον.
Κωνσταντίνος Ρήγος

Ο Κωνσταντίνος Ρήγος (γενν. στην Αθήνα) είναι Έλληνας χορογράφος, σκηνοθέτης μουσικών, θεατρικών παραστάσεων και εικαστικός καλλιτέχνης. Σπούδασε οικονομικά στο Πανεπιστήμιο Αθηνών και χορό στην Κρατική Σχολή Ορχηστικής Τέχνης. Έχει υπογράψει πολυάριθμες παραστάσεις χορού και πολυσχιδείς δημιουργίες. Από τον Φεβρουάριο του 2018 είναι Διευθυντής του Μπαλέτου της Εθνικής Λυρικής Σκηνής.
Φραν Γέστε

Ο Φρανσίσκο Χαβιέρ Γέστε Ναβάρο, ή απλά Φραν Γέστε (γεννημένος στις 6 Δεκεμβρίου 1979 στην πόλη Basauri της Ισπανίας) είναι Ισπανός ποδοσφαιριστής που αγωνίζεται ως επιτελικός μέσος και ως ακραίο εξτρέμ.
Γκαμπριέλ Σούρερ

Ο Γκαμπριέλ Φρανσίσκο Σούρερ Περάλτα, ή απλά Γκαμπριέλ Σούρερ (γεννημένος στις 16 Αυγούστου 1971 στην πόλη Ραφαέλα της Αργεντινής) είναι Αργεντινός πρώην διεθνής ποδοσφαιριστής και νυν προπονητής ποδοσφαίρου.
Δημοτικό Στάδιο Ρόδου «Διαγόρας»

Το Δημοτικό Στάδιο Ρόδου «Διαγόρας», με την αρχική ιταλική του ονομασία Arena Del Sole, είναι ένα ποδοσφαιρικό γήπεδο στην πόλη της Ρόδου και είναι έδρα του Διαγόρα και της Α.Σ. Ρόδου. Είναι φωταγωγημένο, διαθέτει ποδηλατοδρόμιο και σκεπαστή οροφή στις θύρες 1 και 2. Διαθέτει επίσης βοηθητικό προπονητικό κέντρο με φυσικό χλοοτάπητα και ανοιχτά γήπεδα καλαθοσφαίρισης.
Κάστρο του Μίλα

Το Κάστρο του Μίλα είναι ένα μεσαιωνικό οχυρό χτισμένο κοντά στο χωριό Μίλα Μεσσηνίας Το κάστρο απέχει 7 χιλιόμετρα από τον Μελιγαλά. Σήμερα διασώζονται ερείπια του , ήταν μικρό οχυρό και η χρήση του ήταν για τον έλεγχο του δημόσιου δρόμου και της περιοχής. 

Κτίστηκε από τους Φράγκους του Πριγκιπάτου της Αχαΐας και την Ισαβέλλα Βιλλεαρδουίνου, κατά μία άποψη ήταν η έδρα της Βαρωνίας της Γρίτσαινας.. Σύγχρονες έρευνες το ταυτίζουν με το κάστρο "Chateaunef" πού όντως έχτισε η Ισαβέλλα και χρησήμευε για την άμυνα της Μεσσηνίας από τις επιθέσεις του Δεσποτάτου του Μυστρά.
Κάστρο της Ανδρούσας

Το Κάστρο της Ανδρούσας είναι μεσαιωνικό κτίσμα του 13ου αιώνα που ερείπια του διασώζονται σε καλή κατάσταση σήμερα στην Ανδρούσα Μεσσηνίας 21 χιλιόμετρα από την Καλαμάτα. Βρίσκεται χτισμένο σε μικρό λόφο, σε ύψος 155 περίπου μέτρων και εποπτεύει όλο τον κάμπο της περιοχής, σήμερα χρησιμοποιείται για διάφορες εκδηλώσεις.
μικρογραφία|Κάστρο της Ανδρούσας
Το κάστρο χτίστηκε από τον πρίγκιπα της Αχαΐας και Βαρώνο της Καλαμάτας Γουλιέλμο Β' Βιλλαρδουίνο μετά το 1250 περίπου. Στα τέλη του 14ου αιώνα πέρασε στην εξουσία των Ναβαραίων , τον 15ο αιώνα πέρασε στους Βυζαντινούς κι έπειτα στους Οθωμανούς, τα επόμενα χρόνια άλλαζε χέρια μεταξύ Οθωμανών και Ενετών. Το κάστρο αποτελούσε κατά την Φραγκοκρατία έδρα δικαστή και γνώρισε αυτή την περίοδο μεγάλη ανάπτυξη και ακμή.

Το κάστρο είναι προσβάσιμο και σε απόσταση 80μ περίπου από το δρόμο.
Σλοβάκοι

Οι Σλοβάκοι (σλοβάκικα Slováci, ενικός Slovák, θηλυκό Slovenka, πληθυντικός Slovenky) είναι ένα δυτικό σλαβικό έθνος που κατοικεί κατά κύριο λόγο στη Σλοβακία και μιλά τη σλοβακική γλώσσα.
Οι περισσότεροι Σλοβάκοι σήμερα ζουν εντός των συνόρων της ανεξάρτητης Σλοβακίας (περίπου 4.355.000). Υπάρχουν σλοβάκικες μειονότητες στην Τσεχική Δημοκρατία, την Ουγγαρία, τη Σερβία και μεγάλοι πληθυσμοί μεταναστών και απογόνων τους στις Ηνωμένες Πολιτείες και τον Καναδά.
Top Priority

Το Top Priority είναι το όγδοο στούντιο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Σεπτέμβριο του 1979 μέσω της δισκογραφικής εταιρείας "Chrysalis Records".
Κάστρο Γρεβενό

Το Κάστρο Γρεβενό, σήμερα και Κάστρο του Γρεβενού, είναι μεσαιωνικό κάστρο που σήμερα ερείπια του διασώζονται στο χωριό Γρεβενό. Βρίσκεται χτισμένο σε λόφο παραφυάδα του Ερύμανθου· δίπλα στον λόφο περνά ο ποταμός Πείρος.

Είναι αγνώστου χρόνου κατασκευής, άγνωστο και από ποιόν χτίστηκε. Πρώτη αναφορά υπάρχει τον 14ο αιώνα επί πρίγκιπα Πέτρου του Σαν Σουπερμάνο ο ορθόδοξος μητροπολίτης Παλαιών Πατρών Μάξιμος που ήταν υποστηριχτής του συνέλαβε με τέχνασμα τον βυζαντινό τοποτηρητή Φραγκόπουλο και τον έδωσε μαζί με το κάστρο στον Ενετό Σαρακηνόπουλο εχθρό του Δεσπότη του Μυστρά.

Μέχρι το 1430 και την κατάλυση του Πριγκιπάτου της Αχαΐας είχε περάσει ξανά στην κατοχή του Δεσποτάτου του Μυστρά. Το 1460 πολιορκήθηκε από τους Οθωμανούς και τον Ζαγανό πασά αλλά αντέταξε σθεναρή αντίσταση και ο Ζαγανός έλυσε την πολιορκία. Το 1463 το κατέλαβε ο Μιχαήλ Ράλλης και αργότερα κατελύφθη από τους Οθωμανούς και τον Ισάν πασά. Έκτοτε δεν ξανά αναφέρεται και άγνωστο πότε εγκαταλείφθηκε, στους επόμενους χρόνους στο εσωτερικό του χτίστηκε χριστιανική μόνη εγκαταλελειμμένη σήμερα.
Νεροχελίδονο

Το Νεροχελίδονο είναι παρυδάτιο πτηνό της οικογενείας των Γλαρεολιδών, που απαντά και στον ελλαδικό χώρο. Η επιστημονική ονομασία του είδους είναι "Glareola pratincola" και περιλαμβάνει τέσσερα υποείδη, ένα ευρασιατικό και τρία αφρικανικά.. Στην Ελλάδα απαντά το ευρασιατικό υποείδος "Glareola pratincola pratincola".
Ζοζέφ Ντολ

}}
Ο Ζοζέφ Ντολ (γαλλ. "Joseph Daul") είναι Γάλλος πολιτικός και μέλος του Ευρωπαϊκού Κοινοβουλίου για την Ανατολική Γαλλία. 

Είναι μέλος των Ρεπουμπλικανών, το οποίο είναι μέλος του Ευρωπαϊκού Λαϊκού Κόμματος. 

Στις 9 Ιανουαρίου 2007 εξελέγη πρόεδρος της ομάδας του Ευρωπαϊκού Λαϊκού Κόμματος στο Ευρωπαϊκό Κοινοβούλιο, αντικαθιστώντας τον Χανς-Γκερτ Πέτερινγκ, ο οποίος έγινε πρόεδρος του Ευρωπαϊκού Κοινοβουλίου. Ο Ντολ, εξαιτίας της θέσης του στην προεδρία της ομάδας του Ευρωπαϊκού Λαϊκού Κόμματος, είναι παράλληλα και αντιπρόεδρος του Ευρωπαϊκού Κοινοβουλίου.

Ο Ντολ ήταν προηγουμένως γνωστός ως μέλος της Επιτροπής Γεωργίας, στην οποία εξελέγη στις 23 Ιουλίου 2004. 

Είχε, επίσης, χρηματίσει δήμαρχος της πόλης Πφέτισχαϊμ της Αλσατίας από το 1989 μέχρι το 2001, ενώ είναι αξιωματικός του Αγροτικού Τάγματος της Αξίας, ιππότης του Εθνικό Τάγμα της Αξίας και μέλος της Λεγεώνας της Τιμής.

Εκτός από γαλλικά, ο Ζοζέφ Ντολ ομιλεί και γερμανικά και αλσατικά.



Κατηγορία:Γάλλοι πολιτικοί
Κατηγορία:Ιππότες της Λεγεώνας της Τιμής
Χρυσοτσίχλονο

Το Χρυσοτσίχλονο (Emberiza citrinella) είναι πτηνό της οικογένειας των Εμπεριζίδων. 

Είναι κοινό σε όλα τα είδη των ανοιχτών περιοχών με Θάμνους και μικρά δέντρα. Τον χειμώνα σχηματίζουν μικρά κοπάδια. Το χρυσοτσίχλονο έχει μήκος 15 με 17 εκατοστά και ένα χοντρό ράμφος σποροφάγου. Το αρσενικό έχει ένα ανοιχτό κίτρινο κεφάλι, κίτρινη κοιλιά και ραβδωτή καφέ πλάτη. Το θηλυκό είναι είναι ίδιου χρώματος αλλά πιο θαμπό και με περισσότερες ρίγες. Η κραυγή του αρσενικού είναι μονότονη και επαναλαμβανόμενη.

Η διατροφή του αποτελείται από έντομα και σπόρους. Φτιάχνει την φωλιά του στο έδαφος και γεννάει τρία με έξι αυγά τα οποία έχουν τριχοειδή σημάδια.

Ο Μπετόβεν παραδέχτηκε ότι εμπνεύστηκε τις πέντε πρώτες νότες τις 5ης συμφωνίας του από το κελάηδισμα του χρυσοτσίχλονου.
Candies

Οι Candies (ιαπωνικά: キャンディーズ) ήταν δημοφιλές ιαπωνικό συγκρότημα που έγινε γνωστό την περίοδο 1973 έως 1978. Το 1977 και παρά την ισχυρή δημοτικότητα, οι Candies ανακοίνωσαν την αποχώρησή τους. Στην Ιαπωνία, η τελική τους συναυλία αποτέλεσε μεγάλη είδηση και προβλήθηκε και στην τηλεόραση.
Against the Grain

Το Against the Grain είναι το πέμπτο στούντιο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Οκτώβριο του 1975 μέσω της δισκογραφικής εταιρείας "Chrysalis Records" και επανεκδόθηκε στις 23 Νοεμβρίου 1999 από την "Buddha Records" με δύο επιπλέον τραγούδια, τα ""Cluney Bues" και "My Baby, Sure"".
Το 1975, ο Γκάλαχερ υπέγραψε συμβόλαιο για έξι δίσκους με τη δισκογραφική εταιρεία "Chrysalis Records" με πρώτη κυκλοφορία το συγκεκριμένο άλμπουμ. Παρ' όλα αυτά, ο δίσκος έλαβε πιο μέτριες κριτικές σε σύγκριση με τους προκατόχους του.
Το "Against the Grain" βραβεύθηκε ως ασημένιος δίσκος από την British Phonographic Industry στις 31 Οκτωβρίου 1975 και έγινε χρυσό στις 25 Φεβρουαρίου 2005.
Dash Kappei

To Dash Kappei (ιαπωνικά: ダッシュ勝平, Χέπμπορν: "Dasshu Kappei") είναι ιαπωνικό manga του Νομπόρου Ροκούντα, το οποίο δημοσιεύθηκε το 1980 στην εβδομαδιαία ανθολογία μάνγκα "Weekly Shōnen Sunday" σε 158 κεφάλαια (17 τόμοι). 

Το 1981, η εταιρεία τηλεοπτικών παραγωγών "Tatsunoko Production" δημιούργησε, με βάση το μάνγκα, μια σειρά άνιμε 65 επεισοδίων, σε σκηνοθεσία του "Masayuki Hayashi", για το κανάλι "Fuji TV", όπου προβλήθηκε από τον Οκτώβριο του 1981 έως τον Δεκέμβριο του 1982. Στην Ελλάδα, ελληνική μεταγλώττιση ιταλικής εκδοχής του άνιμε προβλήθηκε για πρώτη φορά από το Channel 9 Αττικής και Θεσσαλονίκης, εξ ου και η διαφορά στα ονόματα των χαρακτήρων. Στην Κύπρο, προβλήθηκε από το Plus TV.
Κάστρο της Πολίτσας

Το Κάστρο της Πολίτσας (Poliça) αναφέρεται από το χρονικό του Μορέως κάστρο της Φραγκοκρατίας στην σημερινή Ηλεία, σήμερα η Πολίτσα πιστεύεται ότι ήταν το χωριό Παύλιτσα Ηλείας. Το κάστρο βρισκόταν στον δρόγω των Σκορτών σε άγνωστη θέση σήμερα αφού δεν διασώζονται ερείπια του.

Το κάστρο αναφέρεται ότι δόθηκε στον Οθωμανό Μελίκ για τις υπηρεσίες που πρόσφερε στο Πριγκιπάτο της Αχαΐας ως μισθοφόρος κατά τις νικηφόρες μάχες του Μακρυπλαγίου και της Μεσικλής. Αναφέρεται ότι μετά τις μάχες αυτές οι Οθωμανοί μισθοφόροι επέστρεψαν στην Ασία εκτός από μερικούς που παντρεύτηκαν και απέκτησαν φέουδα στο πριγκιπάτο αλλάζοντας και θρησκεία. Στον Μελίκ δόθηκε για γυναίκα του η χήρα Φράγκισα φεουδάρχισα του τιμαρίου Poliça - Samico που ταυτίζονται με τα σημερινά χωριά Παύλιτσα και Σαμικό.

Αναφέρεται σε κατάλογο κάστρων του 1467 αναφέρεται με το όνομα "spolitza" και ήδη κατεστραμμένο.
Ορμίσδας Γ΄ της Περσίας

Ο Ορμίσδας Γ΄ της Περσίας ήταν ο 16ος βασιλιάς της Περσίας απο την δυναστεία των Σασσανιδών το 457. Γιος και διάδοχος του βασιλιά της Περσίας Ισδιγέρδη Β', ανατράπηκε την ίδια χρονιά από τον αδελφό του Περόζη Α' με την βοήθεια των Εφθαλιτών Ούννων.
Ντένις Ρόμενταλ

Ο Ντένις Ρόμενταλ (γεννημένος στις 22 Ιουλίου 1978 στην Κοπεγχάγη της Δανίας) είναι Δανός διεθνής ποδοσφαιριστής που αγωνίζεται κυρίως στο δεξί άκρο της επίθεσης. Εδώ και πολλά χρόνια αποτελεί βασικό στέλεχος της Εθνικής ομάδας της Δανίας, με την οποία έχει συμμετάσχει στο Παγκόσμιο Κύπελλο του 2002, στο Euro 2004, στο Παγκόσμιο Κύπελλο του 2010 και στο Euro 2012. Το 2007 και το 2010 ψηφίστηκε ως ο καλύτερος Δανός ποδοσφαιριστής.
Βολογέσης της Περσίας

Ο Βολογέσης της Περσίας ήταν ο 18ος βασιλιάς της Περσίας απο την δυναστεία των Σασσανιδών μεταξύ 484 και 488 αδελφός και διάδοχος του βασιλιά της Περσίας Περόζη Α΄. Σκοτώθηκε σε μάχη με τους Εφθαλίτες Ούννους.

Αναγκάστηκε αμέσως να κλείσει ειρήνη με τους Ούννους πληρώνοντας βαριά πολεμική αποζημίωση, στη συνέχεια έκλεισε συνθήκη ειρήνης με τους Αρμένιους με όρους συμφέροντες πολύ στην Αρμενική χριστιανική εκκλησία. Σύμφωνα με τους όρους ειρήνης με την Αρμενία όλοι οι Ζωροαστρικοί ναοί της φωτιάς στην περιοχή θα έπρεπε να καταστραφούν, οι χριστιανοί της Αρμενίας θα έχουν πλήρη θρησκευτική απαγορεύοντας οποιονδήποτε προσηλυτισμό στον Ζωροαστρισμό. Αντιμετώπισε εξέγερση του ανιψιού του Ζαρέχ, γιου του Περόζη Α΄, αλλά την κατέστειλε με τη βοήθεια των Αρμενίων και τον σκότωσε. Νέα εξέγερση στη συνέχεια με έναν άλλον ανιψιό του τον Καβάδη επίσης γιό του Περόζη Α' με την βοήθεια αυτή την φορά των Εφθαλιτών Ούννων, είχε μεγαλύτερη επιτυχία κατορθώνοντας να τον ανατρέψει από τον θρόνο. Έμεινε στην ιστορία ως γενναιόδωρος στον χριστιανισμό μονάρχης που νομιμοποίησε σε όλη την Περσία τον Νεστοριανισμό.
Konsole

Το Konsole είναι το τερματικό (αγγλ. terminal emulator) του περιβάλλοντος εργασίας KDE. Είναι ελεύθερο λογισμικό, αδειοδοτημένο με την GNU General Public License (GNU GPL), Version 2.
Ευρωπαϊκή Οδός 952

thumb|250px|Το σήμα της οδού.
Η Ευρωπαϊκή Οδός 952 (Ε952) είναι ευρωπαϊκός οδικός άξονας Β' Κλάσης, ενταγμένος στο διευρωπαϊκό δίκτυο και ανήκει σε όλο το μήκος του στην Ελλάδα. Συνδέει οδικώς τις σημαντικότερες πόλεις του γεωγραφικού διαμερίσματος της Στερεάς Ελλάδας, όπως είναι η Λαμία, το Καρπενήσι και το Αγρίνιο, αλλά και τις περιφέρειες Δυτικής Ελλάδας και Στερεάς Ελλάδας, καθώς και την Περιφέρεια Ηπείρου, μέσω της Πρέβεζας. Γεωγραφικά διασταυρώνεται, από τα ανατολικά στα δυτικά, με τον Σπερχειό ποταμό, το όρος Τυμφρηστός, τη Λίμνη των Κρεμαστών και το όρος Παναιτωλικό. 

Με μήκος περίπου 250 χιλιομέτρων, έχει διεύθυνση από τα ανατολικά στα δυτικά και ταυτίζεται σε ορισμένα σημεία του με την Εθνική Οδό 38 (τμήμα Λαμία - Αγρίνιο) και την Εθνική Οδό 42 (τμήμα Αμφιλοχία - Πρέβεζα). Είναι κατασκευασμένος με μία λωρίδα ανά κατεύθυνση, ενώ το πλάτος του δρόμου κυμαίνεται από τα 8 έως τα 11 μέτρα. Εξαίρεση αποτελεί, στη Φθιώτιδα, το τμήμα Καστρί-Μακρακώμη, μήκους 9 χιλιομέτρων, το οποίο έχει διαπλατυνθεί και διαθέτει διαχωριστικό προστατευτικό κιγκλίδωμα.
Ιωάννης Ευαγγελίδης

Ο Ιωάννης Ευαγγελίδης 9(22) Ιουνίου 1904-14 Απριλίου 1982] ήταν Έλληνας ανώτατος δημόσιος υπάλληλος, δικηγόρος και πολιτικός. Χειριζόταν με ευχέρεια τέσσερις ξένες γλώσσες (Γαλλικά, Ιταλικά, Γερμανικά και Αγγλικά).

Το 1920, σε ηλικία 16 ετών, διορίσθηκε στην Τελωνειακή Υπηρεσία, στην οποία είχε λαμπρή σταδιοδρομία. Τοποθετήθηκε στην Επιθεώρηση Τελωνείων και σε ηλικία 39 ετών έφθασε στον βαθμό του Διευθυντού α΄τάξεως, εξαντλώντας την Ιεραρχία. Ενώ υπηρετούσε, απέκτησε το πτυχίο της Νομικής και την άδεια δικηγορίας.

Συνέγραψε βιβλία σχετικά με την Τελωνειακή Υπηρεσία και από το 1934 μέχρι τον 1982 εξέδιδε, μαζί με τον συνάδελφό του Ιωάννη Βλυζιώτη, το περιοδικό "Τελωνειακή Επιθεώρησις".

Στη διάρκεια της Κατοχής εντάχθηκε στο ΕΑΜ και το ΚΚΕ. Για τη δράση του αυτή απολύθηκε από την Υπηρεσία. Από το 1949 άσκησε ενεργό και ευδόκιμη δικηγορία με ειδίκευση στις τελωνειακές υποθέσεις.

Υπήρξε συνεργάτης του Νίκου Μπελογιάννη. Σύμφωνα με τον τότε Νομάρχη Αττικής Θεόδωρο Κατριβάνο, που εκφώνησε λόγο στην κηδεία του, σώθηκε ως εκ θαύματος από τη σύλληψη και ενδεχομένως την εκτέλεση. Συγκεκριμένα, ενώ πήγαινε στο σπίτι τού Μπελογιάννη κρατώντας μια τσάντα με χρήματα από εράνους του Κόμματος, ειδοποιήθηκε από συντρόφους ότι στο σπίτι ενέδρευαν αστυνομικοί και έφυγε.

Διετέλεσε βουλευτής Α΄ και Β΄ Αθηνών με την ΕΔΑ Εξελέγη στις εκλογές του 1958 στην Α΄ Αθηνών και επανεξελέγη στις εκλογές του 1961 στη Β΄ Αθηνών. Είχε διατελέσει πρόεδρος του Δημοτικού Συμβουλίου του Δήμου Αθηναίων το 1956. Επίσης ήταν Αντιπρόεδρος της Ελληνικής Επιτροπής για τη Διεθνή ΄Υφεση και την Ειρήνη και είχε μετάσχει, με την ιδιότητά του αυτήν, σε πολλά διεθνή συνέδρια. Τέλος, ήταν Πρόεδρος του Ελληνοκουβανικού Συνδέσμου. 

Από την πρώτη ημέρα κυκλοφορίας της τον Φεβρουάριο του 1964 μέχρι τις 21.4.1967 ήταν Διευθυντής της απογευματινής εφημερίδας της ΕΔΑ "Δημοκρατική Αλλαγή"

Ήταν γιος του ιστορικού συγγραφέα Τρύφωνος Ευαγγελίδη και της Παρθενόπης Ιωάννου Ζολώτα, αδελφής του Γυμνασιάρχη και Ιστορικού της Χίου Γεωργίου Ζολώτα και του Καθηγητή της Θεολογικής Σχολής του Πανεπιστημίου Αθηνών Εμμανουήλ Ζολώτα.

Συνελήφθη στις 21.4.1967 από τη Χούντα και εκτοπίστηκε στη Γυάρο και στη Λέρο. Απελευθερώθηκε τον Δεκέμβριο του 1969, ενώ νοσηλευόταν στο Γενικό Κρατικό Νοσοκομείο (ήδη "Γεώργιος Γεννηματάς") μετά από χειρουργική επέμβαση.

Παντρεύτηκε το 1956 με την Ελένη Κ. Μαλαματιανού με την οποία απέκτησαν το 1958 μια κόρη, την Παρθενόπη (Πούπα), σύζυγο του ήδη Νομικού Συμβούλου του Κράτους Περικλή Αγγέλου, με τον οποίο απέκτησαν δύο παιδιά και η οποία πέθανε πρόωρα, τον Δεκέμβριο του 2012. 

Ο Γιάννης Ευαγγελίδης πέθανε τον Απρίλιο του 1982 και κηδεύτηκε στις 15 Απριλίου 1982 από το Πρώτο Νεκροταφείο Αθηνών.
Βαρτάν Μαμικονιάν

Ο Βαρτάν Μαμικονιάν (393 - 451) ή Άγιος Βαρτάν ήταν ο πιο επιφανής Αρμένιος στρατηγός του 5ου αιώνα και από τους πιο γνωστούς στρατιωτικούς ηγέτες της χριστιανικής Αρμενίας. Μάρτυρας και άγιος της Αρμενικής εκκλησίας, το όνομα του μνημονεύεται στην θεία λειτουργία σε όλες τις Αρμενικές εκκλησίες ανά τον κόσμο. Επιβλητικός ανδριάντας του βρέθηκε στην πρωτεύουσα της Αρμενίας Γερεβάν. Όταν ο Βαρτάν έγινε αρχιστράτηγος της υπό περσική κυριαρχία Αρμενίας (432) ο Σασσανίδης βασιλιάς Βαράμης Ε΄ τον κάλεσε στην Κτησιφώντα. Με την επιστροφή του (450) αποκήρυξε την περσική θρησκεία του Ζωροαστρισμού, δήλωσε ότι παραμένει πιστός στην Αρμενική χριστιανική θρησκεία κηρύσσοντας επανάσταση για την απελευθέρωση των Αρμενίων από τους Πέρσες. Τελικά σκοτώθηκε πολεμώντας στην μάχη του Αβαραΐρ κατά των Περσών έναν χρόνο αργότερα, αντιμετωπίζοντας τα στρατεύματα του βασιλιά Ισδιγέρδη Β'. Ο αγώνας των Αρμενίων συνεχίστηκε με τον ανιψιό του Βαχάν Μαμικονιάν, γιό του αδελφού του. Ως αποτέλεσμα της δικής τους σκληρής αντίστασης οι Αρμένιοι πέτυχαν την αναγνώριση από τους Πέρσες της θρησκείας τους ώστε να την λατρεύουν ελεύθερα. Η διατήρηση της χριστιανικής θρησκείας συνετέλεσε ώστε να διασωθεί η αρμενική εθνική συνείδηση, και ο Βαρτάν Μαμικονιάν θεωρείται μια από τις πιο θρυλικές μορφές στην ιστορία των Αρμενίων. Η αρμενική εκκλησία τον ανακήρυξε άγιο, κτίσθηκαν πολλές εκκλησίες στο όνομα του και η μνήμη του εορτάζεται στις 17 Οκτωβρίου.
Προοδευτική Συμμαχία Σοσιαλιστών και Δημοκρατών

Η Προοδευτική Συμμαχία Σοσιαλιστών και Δημοκρατών (συντομογραφία S&D) είναι η πολιτική ομάδα του Ευρωπαϊκού Κοινοβουλίου που εκπροσωπεί το Ευρωπαϊκό Σοσιαλιστικό Κόμμα και άλλα σοσιαλδημοκρατικά κόμματα. Μέχρι τις εκλογές του 1999, η Προοδευτική Συμμαχία Σοσιαλιστών και Δημοκρατών ήταν η μεγαλύτερη ομάδα του Ευρωπαϊκού Κοινοβουλίου, οπότε και μεγαλύτερη ομάδα έγινε η ομάδα του Ευρωπαϊκού Λαϊκού Κόμματος. Αυτή τη στιγμή, η ομάδα είναι η δεύτερη μεγαλύτερη του Ευρωπαϊκού Κοινοβουλίου, ενώ υιοθέτησε το σημερινό της όνομα στις 23 Ιουνίου 2009.
Jinx

Το Jinx είναι το ένατο στούντιο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Μάιο του 1982 μέσω της δισκογραφικής εταιρείας "Chrysalis Records". Το συγκεκριμένο άλμπουμ επανεκδόθηκε στις 22 Φεβρουαρίου 2000 μέσω της "Buddha Records" με δύο επιπλέον τραγούδια, τα ""Nothing But the Devil" και "Lonely Mile".
Παρ' όλο του ότι αρχικά δε γνώρισε ανάλογη επιτυχία με τους προκατόχους του, το "Jinx"" βραβεύθηκε ως ασημένιο από την British Phonographic Industry, το 2005.
Δημοτικό Στάδιο Κορωπίου

Το Δημοτικό Στάδιο Κορωπίου είναι ένα ποδοσφαιρικό στάδιο στο Κορωπί και είναι έδρα του Α. Ο. Κορωπίου. Φέρει το όνομα του Αντώνη Πρίφτη, ενός αθλητή του στίβου με καταγωγή από το Κορωπί, ο οποίος αγωνίστηκε στη Μεσο-Ολυμπιάδα του 1906 και πέθανε κατά τον Α' Βαλκανικό Πόλεμο το 1913.
Ισδιγέρδης Β΄ της Περσίας

Ο Ισδιγέρδης Β΄ της Περσίας (... - 457) ήταν ο 15ος βασιλιάς της Περσίας από την δυναστεία των Σασσανιδών μεταξύ 438 και 457, γιος και διάδοχος του βασιλιά της Περσίας Βαράμη Ε΄. Μόλις ανέβηκε στον θρόνο μετακίνησε την πρωτεύουσα του στο Χουρασάν για να αντιμετωπίσει τους Ούννους. Αυτό τον βοήθησε να κερδίσει τον έλεγχο στη Βακτρία και τα ανατολικά εδάφη του, κτίζοντας πολλές νέες οχυρώσεις. Ο Θεοδόσιος Β' (401 - 450) αυτοκράτορας του Βυζαντίου (408 - 450) αναζητούσε επίμονα να τον συναντήσει, τελικά στην συνάντηση που έγινε μεταξύ τους συμφωνήθηκε να μην κτίσουν νέες οχυρώσεις στις συνοριακές περιοχές. Στην συνέχεια μετά από πολλές μάχες ώς το 450 νίκησε και έδιωξε τους Κιδαρίτες. Ύστερα από υποψίες για προδοσία στο στράτευμα από τους χριστιανούς άρχισε πολλές καταδιώξεις κατά των θρησκευτικών μειονοτήτων ιδιαίτερα των χριστιανών ενώ ήταν πιο ελαστικός στους Ιουδαίους. Στη μάχη του Βαρτανάντζ (451) κατέπνιξε εξέγερση χριστιανών Αρμενίων με τον περίφημο στρατηγό Βάρδα Μαμικονιάν άγιο και εθνικό ήρωα των Αρμενίων. Αυτό είχε ως αποτέλεσμα όλοι οι ικανοί Αρμένιοι στρατιωτικοί να καταφύγουν στον Βυζαντινό στρατό. Στα τελευταία χρόνια της βασιλείας του ο Ισδεγέρδης Β' ασχολήθηκε ξανά με τους Κεδαρίτες. Τον διαδέχθηκε ο γιος του Ορμίσδας Γ' ο οποίος ανατράπηκε την ίδια χρονιά από τον άλλο γιο του Περόζη Α΄.
Φρανκ Ένγκελ

Ο Φρανκ Ένγκελ (λουξεμβουργιανά: Frank Engel) είναι ευρωβουλευτής . Είναι μέλος του Χριστιανικού Κοινωνικού Λαϊκού Κόμματος (CSV) και της κοινοβουλευτικής ομάδας του Ευρωπαϊκού Λαϊκού Κόμματος (ΕΛΚ).
Βαράμης Ε΄ της Περσίας

Ο Βαράμης Ε΄ της Περσίας (406 - 438) ήταν ο 14ος βασιλιάς της Περσίας από τη δυναστεία των Σασσανιδών μεταξύ 421 και 438), γιος και διάδοχος του βασιλιά της Περσίας Ισδεγέρδη Α'. Κέρδισε τη μάχη της διαδοχής και ξεκίνησε σκληρούς διωγμούς εναντίον των χριστιανών κάτι που τον έφερε σε σύγκρουση με το ανατολικό Ρωμαϊκό κράτος. Οι πόλεμοι έληξαν (422) χωρίς κανένα αποτέλεσμα και για τους δύο. Το πρόβλημα της έλλειψης βασιλιά στην Αρμενία ήταν έντονο, ο ίδιος ο Βαράμης ήταν της άποψης ότι θα έπρεπε το στέμμα να δοθεί στην τοπική δυναστεία των Αρσακιδών γι´αυτό έστεψε βασιλιά τον νεαρό Αρταξέρξη Δ' (422) γιο του Βραχμσαπώρ. Οι ευγενείς της Αρμενίας έντονα δυσαρεστημένοι με την ανικανότητα του, κάλεσαν τον ίδιο τον Βαράμη να ενσωματώσει την Αρμενία στην Περσική αυτοκρατορία. Ο Βαράμης Ε΄ ανταποκρίθηκε θετικά (428) παρά την έντονη αντίδραση του χριστιανού επισκόπου (Καθολικού) της Αρμενίας Ισαάκ ο οποίος δεν ήθελε η χώρα του να βρίσκεται υπό την διοίκηση αλλόθρησκων βλέποντας μπροστά του τον μεγάλο κίνδυνο για την χριστιανική θρησκεία της Αρμενίας. Ένα μεγάλο πρόβλημα που δημιουργήθηκε την δεύτερη δεκαετία της βασιλείας του Βαράμη Ε' ήταν η επίθεση των Εφθαλιτών Ούννων από τον βορρά. Προσποιήθηκε ότι συνθηκολόγησε αλλά σε λίγο τους έπιασε απροετοίμαστους και τους έσφαξε όλους. Η συντριβή των Ούννων ήταν η αιτία να υμνηθεί ο Βαράμης σε πολλά λογοτεχνικά Περσικά κείμενα της εποχής του ως ήρωας πολλών θρύλων. Ήταν μεγάλος λάτρης της Περσικής λογοτεχνίας και ποίησης, και τον διαδέχθηκε ο γιος του Ισδιγέρδης Β΄.
Τζέρι ΜακΑβόι

Ο Τζέρι ΜακΑβόι είναι Ιρλανδός μπασίστας της μπλουζ ροκ μουσικής σκηνής, γνωστότερος για τη συνεργασία του με τον κιθαρίστα Ρόρι Γκάλαχερ.
Ισδιγέρδης Α΄ της Περσίας

Ο Ισδιγέρδης Α΄ της Περσίας (... - 21 Ιανουαρίου 420) ήταν βασιλιάς (σάχης) της αυτοκρατορίας των Σασσανιδών, κυβερνώντας από το 399 έως το 420. Ήταν γιος του Σαπώρη Γ'. Διαδέχθηκε τον Βαράμη Δ΄ μετά τη δολοφονία του (399) και κυβέρνησε 21 χρόνια. Κράτησε σταθερές αποστάσεις ανάμεσα στον χριστιανισμό και τον Ζωροαστρισμό· δεν καταδίωξε ποτέ τους χριστιανούς για τη θρησκεία τους παρά μονάχα για πολιτικούς λόγους. Την εποχή που ανέλαβε, η Ρωμαϊκή αυτοκρατορία ήταν υπερβολικά εξασθενημένη τόσο στο δυτικό τμήμα της όσο και στο ανατολικό (Βυζάντιο). Γινόταν πλήθος ταραχές και επαναστάσεις, αλλά ο Ισδιγέρδης Α΄ αρνήθηκε να εισβάλει και να κατακτήσει τις περιοχές, αν και όπως φαίνεται η δουλειά του θα ήταν πολύ εύκολη, γι´αυτό του έδωσαν το επίθετο ήσυχος. Στάθηκε πιστός στον Αρκάδιο (378 - 409) αυτοκράτορα του Βυζαντίου (395 - 409) γι´αυτό του ανέθεσε την φροντίδα του διαδόχου του, του μικρού Θεοδοσίου Β΄. Ο αυτοκράτορας Αρκάδιος είχε τόσο μεγάλη εμπιστοσύνη στον Ισδιγέρδη Α΄ ώστε τον προτίμησε ακόμα και από τον μικρότερο αδελφό του Ονώριο. Ο Ισδιγέρδης Α΄ έστειλε τον ευνούχο Αντίοχο, ο οποίος αργότερα δολοφονήθηκε από την Πουλχερία μεγαλύτερη αδελφή του μικρού Θεοδόσιου, αλλά ο Πέρσης βασιλιάς εξακολούθησε να βοηθάει με όλα τα μέσα τον νεαρό αυτοκράτορα. Στα πρώτα χρόνια της βασιλείας του ήταν τόσο φιλικός με τους χριστιανούς, ώστε κατηγορήθηκε από τους Ζωροάστρες ότι έγινε και ο ίδιος χριστιανός. Είχε προσωπικά φιλικές σχέσεις με δύο χριστιανούς επισκόπους: τον Μαρούθα επίσκοπο της Μεσοποταμίας και τον Άβδα επίσκοπο της Κτησιφώντας. Η μεγάλη μισαλλοδοξία του επισκόπου Άβδα τον οδήγησε να κάψει τον Ζωροαστρικό ναό της φωτιάς στην Κτησιφώντα (420) και αρνήθηκε να τον αποκαταστήσει. Οι Ζωροάστρες ιερείς εξοργίστηκαν σκληρά, με αποτέλεσμα ο Ισδιγέρδης Α΄ να υποχρεωθεί να επιτρέψει τους διωγμούς των χριστιανών από τους Ζωροάστρες ιερείς. Την επόμενη πενταετία ακολούθησαν σκληροί διωγμοί των χριστιανών, όπου χιλιάδες χριστιανοί σφαγιάστηκαν από Ζωροάστρες.
Wheels Within Wheels

Το Wheels Within Wheels είναι άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε το Μάρτιο του 2003 μέσω της δισκογραφικής εταιρείας "Capo Records" και περιέχει ακουστικές εκτελέσεις από ηχογραφήσεις οι οποίες έγιναν από το 1974 ως και το 1994.
Στη συγκεκριμένη κυκλοφορία περιλαμβάνονται είδη μουσικής με τα οποία είχε πειραματιστεί ο Γκάλαχερ στο παρελθόν, όπως φλαμένκο, σκιφλ και παραδοσιακή ιρλανδική μουσική.
Μανώλης Σφακιανάκης

Ο Μανώλης Σφακιανάκης (Χανιά, 9 Φεβρουαρίου 1963) είναι πρώην αξιωματικός της Ελληνικής Αστυνομίας, ο οποίος είχε φτάσει στον βαθμό του υποστράτηγου ενώ ήταν βοηθός προϊσταμένου Επιτελείου του Αρχηγείου της ΕΛΑΣ.
LOL - Το Στάτους του Έρωτα

Η ταινία LOL - Το Στάτους του Έρωτα (LOL) είναι η νέα έκδοση (2012) της γαλλικής ταινίας LOL (Laughing Out Loud) (2008). Αν και δεν προωθήθηκε καθόλου από την εταιρία παραγωγής της, η ταινία, με πρωταγωνιστές τους Μάιλι Σάιρους, Ντέμι Μουρ και Ντάγκλας Μπουθ, κατάφερε και προβλήθηκε στην χώρα παραγωγής της (Η.Π.Α.) σε 105 κινηματογράφους. Πριν κυκλοφορήσει στην Αμερική η ταινία LOL κυκλοφόρησε στην Ινδία και τη Σιγκαπούρη.

Η ταινία προβλήθηκε για πρώτη φορά στην ελληνική τηλεόραση στις 31 Μαΐου 2014,απο το τηλεοπτικό κανάλι Star Channel.
Stage Struck

Το Stage Struck είναι ζωντανά ηχογραφημένο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Νοέμβριο του 1980 μέσω της δισκογραφικής εταιρείας "Castle Records". Ο δίσκος επανεκδόθηκε στις 22 Φεβρουαρίου του 2000 μέσω της δισκογραφικής εταιρείας "Buddha Records" με δύο επιπλέον τραγούδια, τα ""Bad Penny" και "Key Chain".
Οι ηχογραφήσεις του δίσκου έγιναν κατά τη διάρκεια της περιοδείας για την προώθηση του δίσκου "Top Priority"", ο οποίος είχε κυκλοφορήσει το 1979. Λόγω της μεγάλης επιτυχίας των προηγούμενων, ζωντανά ηχογραφημένων δίσκων του Γκάλαχερ, υπήρχε ζήτηση για μια ανάλογη κυκλοφορία, γεγονός που φανερώνεται και από το ότι ο δίσκος ανέβηκε στο βρετανικό Top-40.
25 χρόνια αργότερα, βραβεύθηκε ως ασημένιος μαζί με σχεδόν ολόκληρο τον κατάλογο του Γκάλαχερ, από την British Phonographic Industry.
Χάνες Σβόμποντα

Ο Χάνες Σβόμποντα (γερμ. "Hannes Swoboda") είναι Αυστριακός σοσιαλδημοκράτης πολιτικός και μέλος του Ευρωπαϊκού Κοινοβουλίου από το 1996. Ο Σβόμποντα εκπροσωπεί το Σοσιαλδημοκρατικό Κόμμα της Αυστρίας και, από τις 17 Ιανουαρίου 2012, είναι επικεφαλής της πολιτικής ομάδας της Προοδευτικής Συμμαχίας Σοσιαλιστών και Δημοκρατών στο Ευρωπαϊκό Κοινοβούλιο. 

Κατηγορία:Αυστριακοί πολιτικοί
Άλεξ Όξλεϊντ-Τσάμπερλεϊν

Ο Άλεξ Όξλεϊντ-Τσάμπερλεϊν ("Alexander Mark David "Alex" Oxlade-Chamberlain", 15 Αυγούστου 1993) είναι Άγγλος ποδοσφαιριστής, ο οποίος αγωνίζεται στην Πρέμιερ Λιγκ για τη Λίβερπουλ.
Fresh Evidence

Το Fresh Evidence είναι το ενδέκατο και τελευταίο στούντιο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Μάιο του 1990 μέσω της δισκογραφικής εταιρείας "Capo Records". Ο δίσκος επανεκδόθηκε σε μορφή CD στις 12 Δεκεμβρίου 2000 από την "Buddha Records" με δύο επιπλέον τραγούδια, τα ""Never Asked You for Nothin' " και "Bowed but Not Broken".
Το συγκεκριμένο άλμπουμ ηχογραφήθηκε στις αρχές του 1990 στο Λονδίνο, από τους ίδιους μουσικούς με το προηγούμενο άλμπουμ τους, "Defender".
Το "Fresh Evidence"" βραβεύθηκε ως ασημένιο στις 25 Φεβρουαρίου 2005 από την British Phonographic Industry.
Νικόλας Χατζημαυρουδής

Ο Νικόλας Χατζημαυρουδής από τη Λήμνο (; - 1852) υπήρξε σημαντικός αγωνιστής-θαλασσομάχος στην Ελληνική Επανάσταση του 1821. Με το πλοίο του "Φωκίων" συμμετείχε σε διάφορες θαλάσσιες επιχειρήσεις, μετέφερε πολεμοφόδια και αμάχους που είχαν πληγεί από τουρκικές επιδρομές και το 1824 έδωσε το πλοίο του ως πυρπολικό. Μετά την απελευθέρωση εγκαταστάθηκε στη Σύρο. Τιμήθηκε με τον αργυρό σταυρό του τάγματος του Σωτήρος. Στο Αρχείο Αγωνιστών του 21 έχει καταγραφεί στο Μητρώο Ναυτικών με Α.Μ. 175.
Έρεφαγιεκουλ

Το Έρεφαγιεκουλ (Öræfajökull) είναι ένα ηφαίστειο που καλύπτεται από παγετώνες. Βρίσκεται στη νοτιοανατολική Ισλανδία. Το ψηλότερο μέρος της καλδέρας του ηφαιστείου είναι η κορυφή Χβαννανταλσνγιούκουρ, η υψηλότερη κορυφή του νησιού. Είναι το μεγαλύτερο ηφαίστειο της Ισλανδίας, τόσο σε ύψος όσο και σε όγκο. Το ηφαίστειο σχηματίστηκε κυρίως στο Πλειστόκαινο, ενώ έχει εκραγεί και στο Ολόκαινο. Η έκρηξή του το 1362 ήταν η ισχυρότερη που έχει καταγραφεί στην Ισλανδία, πιθανόν ισχυρότερη και από αυτή του Πινατούμπο το 1991. Μια μικρότερη έκρηξη έλαβε χώρα το 1727.
Taste

thumb|250x250px|Οι Taste στις 12 Ιανουαρίου του 1970 στο Ανόβερο της Γερμανίας.|εναλλ.=
Οι Taste ήταν Ιρλανδικό ροκ συγκρότημα το οποίο δημιουργήθηκε το 1966 με βασικό συνθέτη τον μπλουζ ροκ κιθαρίστα Ρόρι Γκάλαχερ και διαλύθηκε το 1970.
Škoda VOS

To Škoda VOS ήταν ένα τεράστιων διαστάσεων πολυτελές σεντάν αυτοκίνητο, συνολικού μήκους 5,7 μέτρων, που παρήχθη από την τσεχική αυτοκινητοβιομηχανία Škoda Auto, μεταξύ του 1949 και του 1952, σε μόλις 107 αντίτυπα. Για αρκετά χρόνια, υπήρξε το επίσημο αυτοκίνητο για την πολιτική και στρατιωτική ηγεσία της τότε Τσεχοσλοβακίας. Αντιθέτως, δεν διατέθηκε ποτέ στο ευρύ κοινό.
Αγρίππας Κάστωρ

Ο Αγρίππας Κάστωρ ήταν χριστιανός θεολόγος και έζησε τον 2ο αιώνα.

Ήκμασε επί Μάρκου Αυρηλίου ή τουλάχιστον στο τέλος της βασιλείας του Αντωνίνου. Ήταν ο αρχαιότερος χριστιανός θεολόγος που έγραψε κατά του συστήματος του Βασιλείδη. Το έργο του είχε τον τίτλο "Έλεγχος".Ο "Έλεγχος" του Αγρίππα ήταν γνωστός στα χρόνια του Ευσέβειου Καισαρείας,αλλά μετά χάθηκε.
Αγάθωνας Ιακωβίδης

Ο Αγάθωνας Ιακωβίδης (Ευαγγελισμός Θεσσαλονίκης, 2 Ιανουαρίου 1955 – Θεσσαλονίκη, 5 Αυγούστου 2020) ήταν Έλληνας λαϊκός τραγουδιστής και συνθέτης. Το 2013 εκπροσώπησε την Ελλάδα στο Διαγωνισμό Τραγουδιού της Eurovision 2013 μαζί με το συγκρότημα Koza Mostra με το τραγούδι "Alcohol Is Free", το οποίο ήρθε 6ο στον τελικό με 150 ψήφους.
Κάθριν Μπουθ

Κάθριν Μπουθ ("Catherine Booth") (17 Ιανουαρίου 1829 - 4 Οκτωβρίου 1890).
Κάτλα

Το Κάτλα είναι ένα μεγάλο ηφαίστειο της νότιας Ισλανδίας. Είναι ένα από τα πιο ενεργά της χώρας, καθώς έχει καταγραφεί ότι εξερράγη 20 φορές στο διάστημα μιας χιλιετίας (913-1918), περίπου κάθε 13 με 95 χρόνια. Η τελευταία μεγάλη έκρηξη του Κάτλα συνέβη το 1918, ενώ μικρότερες εκρήξεις έχουν λάβει χώρα, χωρίς όμως να μπορέσουν να διαπεράσουν το παγετώνα που καλύπτει τη κορυφή του ηφαιστείου. Οι ισχυρότερες εκρήξεις του παρελθόντος είχαν ισχύ VEI 4 έως 6. 

Το Κάτλα βρίσκεται στο νοτιότερο παγετώνα της Ισλανδίας, τον Μύρδαλσγιοκουλ (Mýrdalsjökull), ο οποίος καλύπτει πάνω μέρος της καλδέρας του Κάτλα. Το ηφαίστειο έχει διάμετρο 30 χιλιόμετρα, ενώ η ηφαιστειακή καλδέρα 10. Έχει ύψος 1.512 μέτρα. Το Κάτλα ανήκει στο ίδιο ηφαιστειακό σύστημα με το Λάκι και το ηφαιστειακό φαράγγι Ελντγκιάου (Eldgjá). Το γειτονικό ηφαίστειο Εϊγιαφιατλαγιοκούτλ, το οποίο απέχει 25 χιλιόμετρα, εξερράγη το 2010 και τότε εκφράστηκαν φόβοι ότι το Κάτλα μπορεί να ενεργοποιούταν επίσης. Σήμερα το Κάτλα παρακολουθείται διαρκώς με σεισμογράφους και συστήματα GPS που μπορούν να καταγράψουν άμεσα οποιαδήποτε αλλοίωση του φλοιού της Γης.
Αδριατικό ζήτημα

Με την ονομασία Αδριατικό ζήτημα φέρεται στη νεότερη ιστορία της Ευρώπης η μεγάλη διαμάχη που δημιουργήθηκε από τον ανταγωνισμό αρχικά μεταξύ Ιταλίας και Αυστροουγγαρίας και αργότερα μεταξύ της πρώτης και της Γιουγκοσλαβίας που αφορούσε την κυριαρχία του θαλάσσιου χώρου της Αδριατικής, εξ ου και η ονομασία του, καθώς και των ακτών της Δαλματίας. Η ιστορία του ζητήματος αυτού ανάγεται από το 1878 όταν την Βοσνία και Ερζεγοβίνη προσάρτησε η Αυστροουγγαρία, οπότε και ανέκυψε αυτό. Έληξε δε μετά τον Β' Π.Π. το 1954 με τη σχετική συμφωνία που συνομολόγησαν η Ιταλία και η Γιουγκοσλαβία.

Σημειώνεται ότι κατά τον μεσοπόλεμο το ζήτημα είχε σχετικά ατονίσει, επί Μουσολίνι όμως έλαβε εκρηκτική διάσταση η οποία και τελικά λόγω της τελικής έκβασης του πολέμου το θέμα έληξε με γενική υποχώρηση της ηττημένης Ιταλίας.

Κατηγορία:Διεθνές Δίκαιο
Κατηγορία:Ιστορία της Αυστρίας
Κατηγορία:Ιστορία της Γιουγκοσλαβίας
Κατηγορία:Ιστορία της Ιταλίας
Κατηγορία:Ιστορία της Κροατίας
Κατηγορία:Ιστορία της Αλβανίας
Κατηγορία:Ανατολικό Ζήτημα
Κατηγορία:Αυστροουγγαρία
Δευκαλίων Ρεδιάδης

Ο Δευκαλίων Ρεδιάδης (2 Φεβρουαρίου 1882- 1955) ήταν Έλληνας πολιτικός και δικηγόρος.
Αγαμέμνων Μεταξάς

Ο Αγαμέμνων Μεταξάς ήταν Έλληνας νομικός και πολιτικός.
Σπυρίδων Σημίτης

Ο Σπυρίδων Σημίτης (1860 - 1914) ήταν Έλληνας νομικός.
Γεώργιος Σημίτης

Ο Γεώργιος Σημίτης (1899 - 1978) ήταν Έλληνας νομικός και πολιτικός.
Αφροδισιάδα

Οι [[τρεις Χάριτες]] από το [[Αέτωμα]] του [[Σεβαστείο]]υ της Αφροδισιάδας.

Η Αφροδισιάδα ήταν μικρή πόλη στην Καρία της Μικράς Ασίας κτισμένη στην περιοχή του Αφροδισίου ακρωτηρίου και υπαγόταν στην Κνίδο. Ήταν γνωστή για τα μάρμαρά της και τη Σχολή της γλυπτικής. Βρίσκεται κοντά στο σύγχρονο χωριό της Τουρκίας Geyre στη νοτιοδυτική ακτή της Μικράς Ασίας, 230 χλμ. νοτιοανατολικά της Σμύρνης και απέχει 100 χλμ. από την ακτή. Πήρε τον όνομά της από τον ναό που είχε αφιερωμένο στην θεά Αφροδίτη και στην περίοδο της Ύστερης Αρχαιότητας μετονομάσθηκε σε Σταυρούπολη.
Πριν από την Ελληνική περίοδο ονομαζόταν "Λελέγων πόλις", επίσης ως "Νινόη" και "Μεγάλη πόλις."
Στη βυζαντινή εποχή ονομαζόταν Καρία. Η Αφροδισιάδα κατακτήθηκε από τους Σελτζούκους Τούρκους μετά το 1261. Τον 17ο αιώνα χτίσθηκε μια μικρή πόλη ονόματι "Γκέιρα"-παραφθορά της λέξεως "Καρία".
Ευάγγελος Δαδιώτης

Ο Ευάγγελος Δαδιώτης (Αϊβαλί 1900 - 1992) ήταν λόγιος, εκδότης, ιδρυτικό μέλος, Γενικός Γραμματέας και επίτιμο μέλος της Ένωσης Κυδωνιατών.
Λίνος Πολίτης

Ο Λίνος Πολίτης (21 Σεπτεμβρίου 1906- 21 Δεκεμβρίου 1982) ήταν φιλόλογος νεοελληνιστής, καθηγητής πανεπιστημίου και μέλος της Ακαδημίας Αθηνών.
Φιλέας Θμούεως

Ο Φιλέας Θμούεως ήταν χριστιανός επίσκοπος και συγγραφέας που έζησε στα τέλη του 3ου και στις αρχές του 4ου αιώνα.
Αθανάσιος Συρόπουλος

Ο Αθανάσιος Συρόπουλος ή Σύρος (; - 1856) ήταν οπλαρχηγός της Ελληνικής Επανάστασης του 1821 από τη Μπόστιανη (Ριζώματα) Ημαθίας.
Νικήτας Σιώρης

Ο Νικήτας Σιώρης (1924 - 2003) ήταν Έλληνας πολιτικός από την Πάτρα που έχει διατελέσει επί επταετίας υπουργός κι υφυπουργός στην κυβέρνηση του Γεωργίου Παπαδόπουλου.
Μελίτων Σάρδεων

O Μελίτων Σάρδεων (... - 190) ήταν χριστιανός επίσκοπος Σάρδεων και μία από τις σημαντικότερες προσωπικότητες της πρωτοχριστιανικής περιόδου. Ο Ιερώνυμος, μιλώντας για το Βιβλικό κανόνα που εφάρμοσε ο Μελίτων, επισήμανε ότι ο Τερτυλλιανός ανέφερε ότι ο Μελίτων ήταν αγαπητός ως προφήτης από πολλούς πιστούς.